《分题得芭蕉分绿》
明代·程敏政

倚石亭亭翠几攒，清标不似雪中看。梦回猎圃思藏鹿，影拂书窗爱舞鸾。

聚扇一挥风力迥，捲杯三酌露华残。谁便净绿无尘染，细写新诗墨未乾。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。